Държавен вестник, бр. 3, 2021 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  3
(6) Искането по ал. 1 и документите към 
него се изготвят в съответствие с критериите, 
процедурите и свързаната с тях документация, 
утвърдени по реда на чл. 26. 
(7) Акредитационният съвет:
1. приема решение за откриване на проце-
дурата и я насочва към постоянните комисии 
по области на висшето образование; 
2. отказва откриване на процедурата, кога-
то заявителят не е представил необходимата 
информация с доказателствата по ал. 2. 
(8) Постоянните комисии по области на 
висшето образование изготвят и представят 
на акредитационния съвет доклад с мотиви-
рани предложения за изменение или отказ от 
изменение на капацитета.
(9) Акредитационният съвет след приемане 
на доклада на постоянните комисии по облас­
ти на висшето образование се произнася по 
направените искания по ал. 1, като приема 
мотивирано решение, с което: 
1. утвърждава искането за изменение на 
капацитета; 
2. отказва изменението на капацитета; 
3. определя изменение на капацитета, което 
е различно от посоченото в искането.
Чл. 43. Оценяването при процедурите по 
чл. 81, ал. 1, т. 1 от ЗВО може да се извърш-
ва и от чуждестранни агенции, членове на 
Европейската асоциация за осигуряване ка-
чеството във висшето образование (ENQA) 
и/или вписани в Европейския регистър на 
агенциите за осигуряване на европейско 
качество във висшето образование (EQAR), 
по покана на съответното висше училище. 
Институционалната и програмна акредитация 
се дава единствено от агенцията въз основа 
на крайна акредитационна оценка, която е 
формирана по утвърдената методика по чл. 77, 
ал. 7 от ЗВО. 
Чл. 44. (1) По реда на тази глава се акредити-
рат и специалности от регулираните професии 
и професионални направления, обучението 
по които се осъществява от основни звена 
на висши училища, открити по реда на § 4, 
ал. 2 от допълнителните разпоредби на ЗВО.
(2) Териториално изнесените звена и поде-
ленията в чужбина по § 4, ал. 3 от допълни-
телните разпоредби на ЗВО не подлежат на 
отделна акредитация, а информацията за тях 
се отчита при процедурите за институционал-
ната и за съответната програмна акредитация.
Раздел III
Процедури за оценяване на проекти
Чл. 45. (1) Процедурата за оценяване на 
проект за откриване на висше училище се 
открива по искане на министъра на образо-
ванието и науката или на учредителите по 
смисъла на чл. 14, ал. 1 от ЗВО. 
(2) Процедурата за оценяване на проект за 
преобразуване на висше училище се открива 
по искане на висшето училище или на учре-
дителите по смисъла на чл. 14, ал. 1 от ЗВО. 
(3) Процедурата за оценяване на проект за 
откриване на основно звено и/или филиал на 
висше училище/териториално изнесено звено 
се открива по искане на висшето училище. 
(4) Процедурата за оценяване на проект за 
откриване на специалност от регулираните 
професии се открива по искане на висшето 
училище. 
(5) Процедурата за оценяване на проект 
за откриване на професионални направления 
се открива по искане на висшето училище. 
Чл. 46. Оценка на проекти за откриване 
на основни звена, филиали, териториални из-
несени звена, професионални направления и 
специалности от регулираните професии може 
да бъде поискана от висше училище, което 
е получило институционална акредитация. 
Чл. 47. (1) Искането за откриване на проце-
дура за оценка на проект за ново висше учили-
ще или на проект за преобразуване на висше 
училище включва и проект, който е изготвен 
в съответствие с изискванията на процедурите 
и критериите на агенцията и свързаната с тях 
документация по чл. 26, в който: 
1. са поставени обществено приемливи цели 
пред предлаганото висше училище; 
2. се съдържа описание на основните звена 
и/или на филиалите на висшето училище, 
необходимата учебна документация и данни 
за научно-преподавателския състав, матери-
алната база и начините на финансиране; 
3. се осигурява начин на управление, гаран-
тиращ спазването на основните академични 
свободи; 
4. има съответствие с държавните изиск­
вания. 
(2) Искането за откриване или за преоб­
разуване на частно висше училище включва 
проект, който отговаря на изискванията на 
ал. 1. Към проекта за създаване на частно 
висше училище се прилага учредителен акт, 
съдържащ обстоятелствата по чл. 15, ал. 3, 
т. 1 – 7 от ЗВО. 
(3) Учредителят по смисъла на чл. 14, ал. 1 
от ЗВО представя и: 
1. документи за правото на собственост 
на учредителите върху недвижимите имоти, 
движимите вещи и сградния фонд; 
2. документи за материалната осигуреност 
от негова страна на дейността на частното 
висше училище, чието откриване иска, вклю-
чително по смисъла на чл. 14, ал. 3 от ЗВО; 
3. информация за начина за осигуряване 
дейността на исканото частно висше учили-
ще и проект за финансовото осигуряване на 
дейността му.